Maaliskuu 2016

LEHDISTÖTIEDOTE

Uudella napalaikalla parempi käyttömukavuus ja nopeampi aineenpoisto

Norton lanseeraa uuden napalaikan, joka on käyttäjälle mukavampi ja jonka aineenpoisto on nopeampaa. Valmistajan mukaan uusi Quantum3-napalaikka myös tärisee vähemmän.

Nortonin uusi napalaikka on valmistettu uudella Quantum3 –hioma-aineella, joka yhdessä vahvemman sideaineen kanssa aikaansaa nopeamman aineenpoistonopeuden ja pidemmän käyttöiän ja on käyttäjälle mukavampi. Testit ovat valmistajan mukaan osoittaneet, että Quantum3-napalaikan materiaalin aineenpoisto on jopa 70 % enemmän kuin muiden keraamista hioma-ainetta käyttävien napalaikkojen. Pidemmän käyttöiän ansiosta laikan vaihtoon kuluu vähemmän aikaa ja jätettä muodostuu vähemmän, koska tarvittavien laikkojen määrä vähenee. Norton Quantum3:n tärinätaso on myös alhaisempi, mikä yhdessä hiontaan tarvittavan alhaisemman työstöpaineen kanssa tekee työstä mukavampaa tekijälle.

Norton Quantum3 –napalaikat on tarkoitettu käytettäväksi kulmahiomakoneessa hiiliteräksen, korkealejeeristen kromimetalliseosten, ruostumattoman ja muiden kovien metalliseosten hiontaan. Valikoima kattaa 7 mm paksuisia napalaikkoja halkaisijoilla 115, 125, 150, 180 ja 230 mm. Norton Quantum3 on niin sanotusti rautavapaa eli sisältää rautaa, klooria ja rikkiä vähemmän kuin 0,1 %, mikä vähentää epäpuhtauksien vaaraa työstettävässä kappaleessa.

”Erityisen hioma- ja sideaineyhdistelmän ansiosta tärinätaso on alhaisempi ja työ mukavampaa. Hionta sujuu paljon nopeammin, mikä takaa hionnan alhaisemman kokonaiskustannuksen”, kertoo Timo Sutinen, Saint-Gobain Abrasives AB:n Suomen myyntivastaava.